text: Kat satte ild til lejlighed
  24 august 2013 kl. 13.25
  Katten Bacardi fik tændt komfuret, mens den var alene hjemme. Da der opstod ild, fik den selv tilkaldt hjælp.
  19-årige Jeanette Vissing Dammann fra Horsens ligger i flytterod.
  Derfor lå der aviser på komfuret.
  Mens hendes kat Bacardi var alene hjemme, fik den på en eller anden måde tændt for komfuret. 
  Derfor gik der ild i køkkenet.
  Herefter løb Bacardi hen til et åbent vindue og mjavede højlydt, mens røgen væltede ud.
  Det hørte en nabo, som straks tilkaldte i brandvæsenet.
  Brandfolkene fil hurtigt ilden under kontrol, så der kun opstod en mindre røgskade.
  Bacardi er før kommet til at tænde komfuret.
  